
Mũtũmwo wa Ũithiramu Muhammad,  
tha na thayũ wa Ngai cikorwo igũrũ rĩake 
Rĩitwa-inĩ  rĩa  Ngai-Mũingĩ  wa  tha,  Mũiguanĩri 
tha  Ũhoro mũkuhĩ  wĩgiĩ  mũtũmwo  wa  Ũithiramu 
Muhammad, tha na thayũ wa Ngai ikorwo hamwe 
nake, nĩngũtarĩria rĩĩtwa rĩake, na rũciaro rwake, na 
bũrũri wake, na kĩhiko gĩake, na ndũmĩrĩri yake, na 
kĩrĩa etanĩire, na marũri ma ũnabii wake, na watho 
wake, na mũrorere wa thũ ciake harĩ we. 
1- Rĩtwa rĩake na rũciaro rwake, na 
itũũra rĩrĩa aaciarĩirwo na akĩrererwo kuo. 
Mũtũmwo  wa  Ũithiramu  nĩ  Muhammad  mũrũ 
wa  Abdullah,  mũrũ  wa  Abdul-Muttalib,  mũrũ  wa 
Hashim,  kuuma  rũciaro-inĩ  rwa  Icimaili  mũrũ  wa 
Ibrahĩmu, thayũ ũkorwo hamwe nao. 
Gĩtũmi  nĩatĩ  mũnabii  wa  Ngai  Ibrahĩmu  thayũ 
ũkorwo  hamwe  nake,  nĩoimire  bũrũri  wa  Camu 
agĩthiĩ Maka, arĩ hamwe na mũtumia wake Hajara 
na  mũriũ  wake  Ismaili,  ũrĩa  warĩ  kaana  kanini 
gacemainĩ,  na  akĩmathondekera  ũikaro  kuo  na 
watho  wa  Ngai  mwene  hinya  wothe.  Na  rĩrĩa 
kamwana  kau  gakũrire,  mũnabii  Ibrahĩmu  thayũ 
ũkorwo  hamwe  nake  nĩacokire  Maka,  na  we  na 
mũriũ  wake  Ismaili  thayũ  ũkorwo  hamwe  nao 

3 
magĩaka  nyũmba  ya  Ngai  ngũrũ  ĩrĩa  nĩyo  Kaaba. 
Andũ  makĩingĩha  gũthiũrũrũkĩria  nyũmba  ĩyo,  na 
itũũra  rĩa  Maka  rĩgĩtuĩka  handũ  ha  gũcererwo  nĩ 
arĩa  mahoyaga Ngai  Mwathani  wa  ciũmbe  ciothe, 
arĩa meriragĩria kũruta watho wa gũcerera nyũmba 
ĩyo ngũrũ. Na andũ magĩthiĩ na mbere kũhoya Ngai 
na  gwĩtĩkia  ũmwe  wake,  marũmĩrĩire  ndini  ya 
Ibrahĩmu  thayũ  ũkorwo  hamwe  nake  kwa  ihinda 
rĩa mĩaka mĩingĩ. 
Gũgĩcoka gũkiumĩra  ũgarũrũku thutha  ũcio,  na 
gĩcigĩrĩra kĩa Arabu mũtugo wakĩo ũkĩhaanana na 
wa mabũrũri marĩa mangĩ mothe ma thĩ, maũndũ 
ma  ũthathaiya  wa  mĩhianano  makĩoneka  kuo  na 
kĩo:  ta  kũhooya  mĩhianano,  na  gũthika  ciana  cia 
airĩtu marĩ muoyo, na kũima  atumia kĩhoto kĩao, na 
kũruta ũira wa maheeni, na kũnyua njohi, na gwĩka 
maũndũ ma thoni, na kũrĩa indo cia ciana cia digwa 
na mũndũ akombithia kĩdũ gĩgĩcokio gĩgacokio na 
nyongerera. 
Thĩiniĩ  wa  itũra  rĩrĩ  nĩho  aciarĩirwo  Mũtũmwo 
wa  Ũithiramu  Muhammad  mũrũ  wa  Abdullah, 
kuuma rũciaroinĩ rwa Ishmael mũrũ wa Ibrahimu, 
thayũ wa Ngai ũkorwo hamwe nao, mwaka-inĩ wa 
571AD.  Ithe  nĩakuire  atanaciarwo,  na  nyina  nake 
agĩkua  Muhammad  arĩ  na  mĩaka  ĩtandatũ,  na 
akĩrerwo  nĩ  ithe  mũnini  Abu  Talib.  Aaikarire  arĩ 
ngĩa na mũthĩni, na aarĩaga na gũtwarithia mũtũrĩre 
wake kũgerera wĩra wa moko make. 

2- Kĩhiko kĩa irathimo kĩa Mũtumia 
warĩmũrathime 
Na rĩrĩa aakinyirie mĩaka mĩrongo ĩĩrĩ na ĩtano, 
nĩahikirie mũtumia mũtĩĩku kuuma atumia a Makka 
Khadijah mwarĩ wa Khuwailid, Ngai arokenio nĩwe, 
na magĩtanahĩrwo nake airĩtu ana na anake eerĩ, na 
anake ake magĩkua ũnininĩ wao. Mũtugo wake harĩ 
mũtumia  wake  na  andũ  a  nyũmba  yake  warĩ  wa 
ũtugi mũnene na wendo. Nĩũndũ woguo mũtumia 
wake Khadijah nĩamwendire wendo mũnene, nake 
nĩamũcokeirie  wendo  o  ta  ũcio.  Na 
ndaamũriganĩirwo o na thutha wa gĩkuũ gĩake kwa 
mĩaka  mĩingĩ,  na  nĩaathĩnjaga  ng'ondu  na 
akamĩgaĩra  arata  a  Khadijah,  Ngai  arokenio  nĩwe, 
nĩũndũ wa kũmatuga, na kũmũririkana na wega o 
hamwe na kũmenyerera wendo wake. 
3- Kĩambĩrĩria kĩa ũguorio 
Mũtũmwo  Muhammad,  tha  na  thayũ  wa  Ngai 
ũkorwo hamwe nake, aarĩ na mĩtugo mĩega kuuma 
rĩrĩa  Ngai  aamũmbire,  na  andũ  ao  maamwĩtaga 
Mũndũ  wa  Ma  na  Mwĩhokeku;  aanyitanagĩra  nao 
mawĩra-inĩ ma gĩtĩo,  na  agathũũra  maũndũ  marĩa 
maarĩ  namo  ma  ũhoi  wa  mĩhianano  na 
ndaanyitanagĩra nao kuo. 
Na  rĩrĩa  aakinyirie  mĩaka  mĩrongo  ĩna  arĩ  kũu 
Makka, Ngai nĩamũthuurire atuĩke mũtũmũo wake. 
Nĩhĩndĩ ĩo Maraika jibril thayũ ũkorwo hamwe nake 

5 
aamũkĩire  na  ciugo  cia  kwambĩrĩria  cia  ibuku  rĩa 
mbere  kuuma Korani-inĩ, nacio nĩ ciugo ciake Ngai 
ciugĩte: 

 "1.  Thoma  na  rĩĩtwa  rĩa  Ngai  waku  ũrĩa 
wombire. 
 2.  Oombire  mũndũ  kumana  na  gĩcunjĩ  gĩa 
thakame. 
 3.  Thoma,  na  mwathani  waku  nĩmũtugi  (kũrĩ 
ciũmbe ciake). 
 4.  Ũrĩa  warutire  ciũmbe  ciake  kwandĩka  na 
karamu. 
 5. Nĩarutĩte mũndũ marĩa atoĩ." 
[Suratul Alaq: 1-5]. 
Thutha  woguo  agĩũka  kũrĩ  mũtumia  wake 
Khadija, Ngai arokenio nĩwe, ngoro yake ĩna guoya, 
na akĩmũtaarĩria ũhoro ũcio, nake akĩmũhooreria. 
Na agĩthiĩ nake kũrĩ mũriũ wa ithe mũnini Waraqa 
mũriũ wa Nawfal  -  ũrĩa  watuĩkĩte  mũkristiano  na 
agathoma  Taurati  na  Injili  -  agĩcoka  Khadija 
akĩmwĩra:  We  mũriũ  wa  baba,  igua  ũhoro  wa 
mwana  wa  mũrũ  wa  thoguo.  Agĩcoka  Waraqa 
akĩmwĩra:  We  mwana  wa  mũrũ  wa  baba,  nĩkĩĩ 
wona?  Mũtũmwo  wa  Ngai,  tha  na  thayũ  wa  Ngai 
ũkorwo  hamwe  nake,  akĩmũhe  ũhoro  wa  kĩrĩa 

oonire, agĩcoka Waraqa akĩmwĩra: 
"Ũyũ  nĩguo  ũguũrio  ũria  Ngai  aikũrũkĩirie 
Mutha.  No  ingĩenda  mũno  ngorwo  ndĩ  mwanake 
hĩndĩ  ĩno,  na  ngorwo  ndĩ  muoyo  rĩrĩa  andũ  anyu 
magakũingata.  Nake  Mũtũmwo  wa  Ngai  tha  na 
thayũ wa Ngai ũkorwo hamwe nake agĩkĩũria atĩrĩ, 
"Kaĩ makanyingata?" Akiuga: Ĩĩ, gũtirĩ mũndũ o na 
ũmwe  wanoka  na  ũhoro  ta  ũyũ  ũrehete  otiga 
nĩagĩire na thũũ. Na mũthenya ũcio ingĩgakorwo ndĩ 
muoyo rĩĩ, nĩngagũteithia na hinya wakwa wothe." 
Na  kuo  Makkah,  Korani  nĩyathiire  na  mbere 
kũmũikũrũkĩra,  Maraika  jibril  thayũ  ũkorwo 
hamwe  nake  akĩmũikũrũkĩria  kuuma  kũrĩ 
mwathani  mũrori  wa  ciũmbe  o  ta  ũrĩa 
aamũrehagĩra ũhoro wothe wa ũtũmwo. 
Mũtũmwo agĩthiĩ na mbere gwĩta andũ ake harĩ 
ũithiramu,  nao  andũ  ake  makĩregana  nake  na 
kũmũkararia, na makĩmwĩra nĩmekũmũhe ũtonga 
na ũthamaki nĩguo atigane  na  ũtũmwo ũcio, nake 
akĩrega maũndũ macio mothe, na makĩmwĩra, o ta 
ũrĩa  kĩrĩndĩ  gĩa  tene    kĩerire  atũmwo  arĩa  maarĩ 
mbere  yake,  atĩ  nĩ  mũrogi,  mwaria  maheni  na 
mũcuukani,  na  makĩmũhinyĩrĩria,  na 
makĩmũtharĩkĩra  mwĩrĩ  wake  wa  gĩtĩĩo,  na 
makĩnyariira arũmĩrĩri ake. 
Na  Mũtũmwo,  tha  na  thayũ  wa  Ngai  ũkorwo 
hamwe nake, aathiire na mbere arĩ Makkah gwĩta 
andũ harĩ Ngai, agathiaga mahinda-inĩ ma mĩhango 

ya  Hajj,  na  thoko-inĩ  cia  Aarabia.  Kũu  nĩkwo 
aacemanagia  na  andũ  na  kũmaruta  ũithiramu. 
Nadamerekagĩria ũtonga-inĩ wa thĩ  na ũtongoria, o 
na kana kũmakia andũ  na njora, tondũ ndaarĩ na 
wathani  o  na  kana  ũthamaki.  Na  nĩoririĩ 
kĩambĩrĩria-inĩ  kĩa  ũrũtano  wake  akĩũria  arĩa 
menangaja  marehe  ibuku  mũhiano  wa  korani.  Na 
akĩenderera  gwĩkithia  andũ  ake  igeranio  ciĩgiĩ 
ũNgai na magĩtĩkia arĩa metĩkiriĩ, na gũkararia arĩa 
makaraririĩ.  Kwa  ũguo,  nĩkwagĩire  na  arĩa 
maamwĩtikirie  kuuma  gatagatĩ-inĩ  ka  Arata  ake  a 
gĩtĩo, Ngai amakenere oothe. 
Na  kũu  Maka  Ngai  nĩamwabaririĩ  na  jĩra  ya 
kĩama kĩnene mũno kĩrĩa nĩkĩo rũgendo rwa ũtukũ 
rwa  gũthiĩ  Bayt  al-Maqdis  (Nyũmba  Theru  ya 
Jerusalemu), agĩcoka akĩambatithio igũrũ. Na toũrĩa 
kũĩkaine, Ngai nĩambatilie Mũnabii Iliasi na Masiihi 
(Jesũ),  thayũ  ũkorwo  hamwe  nao,  o  ta  ũrĩa 
kũgwetetwo nĩ aithiramu o hamwe na akrĩstiano. 
Na  Mũnabii,  thaa  na  thayũ  wa  Ngai  ũkorwo 
hamwe nake, nĩamũkĩrire watho wa kũhoya kuma 
kwĩ Ngai arĩ igũrũ, nanĩmo mahoya marĩa aithiramu 
mahoyaga  ũtukũ  na  mũthenya  maita  matano.  Na 
ningĩ ekũu Meka, nĩkwaumĩrire kĩama kĩngĩ kĩnene 
nakĩo  nĩ  gwatũka  kwa  mweri  ũndũũria  nginya 
ahoyi mĩhianano mekĩrire ũira. 
Na rũrĩrĩ rwa Quraish mahũthĩrire njĩra o yothe 
kũmũgiria kũhunjĩria andũ ũithiramu na magĩkĩrĩra 

kũmũnyarira  na  kũingata  arĩa  mamwĩtĩkiriĩ. 
Magĩcoka makĩmwĩra amekĩra kĩama nĩguo metĩkiĩ 
atĩ atũmĩtwo nĩ Ngai namakĩra ayahudi mamateithiĩ 
nakũmahe itũmi cia kũmahotithia kũmũnyarira biũ 
na kũgiria andũ kũmũĩtĩkia. 
Na  rĩrĩa  kũnyarirwo  kwa  etĩkia  gwathire  na 
mbere  kuuma  kũrĩ  Aquraishi  arĩa  maaregire 
gwĩtĩkia, Mũnabii Muhammad, tha na thayũ wa Ngai 
ũkorwo  hamwe  nake,  nĩamaheire  rũtha  rwa 
gũthama  mathiĩ  bũrũri  wa  Ethiopia  na  akĩmera: 
"Kũu  Ethiopia  kwĩna    mũthamaki  mũthingu 
ũtahĩtĩria  mũndũ  o  na  ũmwe."  nanĩ  mũthamaki 
Mũkristiano. Nĩ ũndũ ũcio, ikundi igĩrĩ kuuma harĩ 
o  nĩciathamire  mathiĩ  Ethiopia.  Marĩkia  gũkinya 
nĩmakinyĩiriĩ  mũthamaki  Najashi  ũithiramu  nake 
akĩmera ta ũũ: "Ndehĩta na Ngai ũrĩa waikũrũkiriĩ 
dini ĩria Mutha okire nayo na hatarĩ nganja  ndini 
ĩno  yumĩte  harĩ  ũtheri  ũmwe."  Na  ũnyariri  wa 
makureishi kũrĩ mũtũmwo na arũmĩrĩri ake ũgĩthiĩ 
na mbere. 
Na gatagatĩ ka arĩa mamwĩtikirie ihinda-inĩ rĩu nĩ  
gĩkundi  kĩa  andũ  moimĩte  Medina,  nao 
makĩmwĩhĩtĩra  kũingĩra  ũithiramu  na  kwĩranĩra 
kũmũteithia athamĩra itũũra-inĩ rĩao, rĩrĩa hĩndĩ ĩo 
rĩetagwo (Yathrib). Nake agĩtĩkĩria arĩa matigirwo 
Makka  gũthamĩra    Medina,    nao  magĩthama  na 
ũithiramu  ũkĩnyarara  Medina,  nginya  gũkĩaga 
gũkorwo  nyũmba  o  na  ĩmwe  itanaingĩrwo  nĩ 

ũithiramu. 
Na  thuutha  wa  Mũnabii  Muhammad,  tha  na 
thayũ wa Ngai ũkorwo hamwe nake, gũtũra Makka 
mĩaka  ikũmi  na  ĩtatũ  agĩĩta  andũ  harĩ  Ngai,  Ngai 
nĩamwĩtĩkĩririe gũthamĩra  Madina. Nĩũndũ woguo 
agĩthama,  tha  na  thayũ  wa  Ngai  ũkorwo  hamwe 
nake,  na agĩthiĩ na  mbere na wĩra  wa  gwĩta  andũ 
harĩ  Ngai,  na  kũo  Madina  nĩkuo  mawatho  ma 
Ũithiramu  mathiire  na  mbere  gũikũrũka  kahora 
kahora.  Ningĩ  akĩambĩrĩria  gũtũma  atũmwo  ake 
marĩ na marũa kũrĩ anene a mĩhĩrĩga na athamaki 
akĩmeta harĩ Ũithiramu. Na amwe a arĩa aatũmĩire 
nĩ ta mũthamaki wa Roma, mũthamaki wa Persia, 
na mũthamaki wa Misiri. 
Na kũu Madina nĩkwaumĩrire ũndũ wa riũa na 
mweri kũnyitana ũndũ-ũrĩa waringanire na  gĩkuo 
kĩa  Iburahĩmu  mũrũ  wa  Mũtũmwo  wa  Ngai 
Muhammad tha na thayũ wa  Ngai ikorwo hamwe 
nake  ũndũ-ũrĩa  wacũngĩrĩiriĩ  andũ  kuga  ta  ũũ: 
"Riũa  nĩrĩanyitwo  nĩ  mweri  nĩũndũ  wa  gĩkuo  kĩa 
Iburahĩmu."  Mũtũmwo  wa  Ngai  tha  na  thayũ  wa 
Ngai akiuga: 































































































 "Hatarĩ  nganja  riũa  na  mweri  itinyitanaga 
nĩũndũ wa gĩkuo  kĩa mũndũ ona kana nĩũndũ wa 

arĩa  marĩ  muoyo, otiga  igĩrĩ  ici inyitanaga  nĩũndũ 
wa  Ngai  ta  rũri  akĩgeria  kũhe  ciombe  ciake 
mũkana."

1

 
Korwo mũtũmwo wa Ngai, tha na thayũ ikorwo 
hamwe  nake,  arĩ  mũhenania  na  wakũigĩrĩra 
maũndũ,  nĩangĩekire  mĩtũkĩ  kũmakia  andũ  nĩguo 
matikaĩ  kũmũhũra.  Na  ninge  nĩangĩaugire  riũa  na 
mweri cianyitana nĩũndũ wa gĩkuo kĩa mũrio nĩguo 
andũ mamwĩtĩkiĩ. 
Na  Mũtũmwo,  Mwathani  wake  amũgemetie  na 
ũkinyanĩru wa mĩtugo, na Ngai akĩmũgana na ciugo 
ciake akiuga: 
﴿


























 ﴾ 
 "Na ti-itherũ wee wĩmĩtugo mĩega biũ." 
[Suratul Qalam: 4] 
Mũtugo wake warĩ wa  kũrũmĩrĩra  korani;harĩa 
korani  yathanĩte  andũ  meke  ũndũ  arĩ  wa  mbere 
kũwĩka, na harĩa korani ĩkananĩtiĩ gwĩka ũndũ arĩ 
wa mbere gwĩthema. Nĩarĩ na mĩtugo mĩega ta ũma, 
na  gwĩka  maũndũ  nĩũndũ  wa  Ngai,  ũcamba,  na 
mũmenyereri kĩhoto, na kũhingia irĩko ona kũrĩ thũ 
ciake, Nĩakoragwo arĩ mũtugi na nĩendete kũheana 
sadaka  kũrĩ  athĩnĩ,  na  atumia  adigwa,  na  arĩa 
abatari,  na  kwĩrutanĩria  kũmarũnga  njĩra,  na 
kũmaiguĩra  tha,  na  wĩnyihia  harĩ  o.  Nginyagia 
 

1

 Ciugo nginyanĩru cia Muslim (901) 

mũndũ  mũgeni  nĩokaga  agĩcaria  Mũtũmwo  wa 
Ngai, tha na thayũ wa Ngai ũkorwo hamwe nake, na 
amũkora arĩ gatagatĩ-inĩ ka arata ake, Ngai akenĩo 
nĩo,  ndaahote  kũmũmenya,  agakĩũria  atĩrĩ,  "Nũũ 
harĩ inyuĩ wĩtagwo Muhammad?" 
Na mũikarĩre wake warĩ rũri harĩ ũkinyanĩru na 
ũtheru hari gũikarania na andũ othe, thũ na arata, 
wĩ  hakuhĩ  na  wĩ  kũraihu,  mũnene  na  mũnini, 
mũndũrũme na mũtumia, nyamu na nyoni. 
Na  rĩrĩa  Ngai  arĩkiriĩ  kũmũiganĩria  dini,  na 
Mũtũmwo- tha  na  thayũ wa  Ngai  ũkorwo hamwe 
nake  -  agĩkinyia  ndũmĩrĩri  na  njĩra  nginyanĩru, 
nĩakuire  arĩ  na  mĩaka  mĩrongo  ĩtandatũ  na  ĩtatũ, 
kuuma  harĩyo  mĩaka  mĩrongo  ĩna  yarĩ  mbere  ya 
ũnabii, na mĩaka mĩrongo ĩĩrĩ na ĩtatũ arĩ mũnabii 
na mũtũmwo. 
Na aathikirwo itũũrainĩ rĩa Madina -tha na thayũ 
wa Ngai cikorwo igũrũ wake-, na ndaatigire indo o 
na  kana  kĩndũ  angĩagairwo,  tiga  o  nyũmbũ  yake 
njerũ ĩrĩa  yamũkuaga, na  mũgũnda  ũrĩa  atũire  wĩ 
sadaka kũrĩ athii.

1

 
Na mũigana wa andũ arĩa maatuikire aithiramu 
na  makĩmwĩtĩkia  na  kũmũrũmĩrĩra  nĩ  kĩrĩndĩ 
kĩnene mũno, na nĩmathiire naake Hijja ya Kuganĩra 
ũhoro kuuma kũrĩ arũmĩrĩri ake makĩria ma andũ 
ngiri  igana,  nayekĩkire  ta  mĩeri  ĩtatũ  mbere  yake 
 

1

 Nginyanĩru ya Al-Bukhari 6/15 (4461). 

gũkua.  Na  hihi  ũndũ  ũcio  nĩ  ĩmwe  ya  hitho  cia 
kũgitĩrwo kwa dini yake na gũtherema kwayo. Na ti 
itherũ arũmĩrĩri ake arĩa erĩire igũrũ rĩa mĩikarĩre 
na mĩthithũ ya ũithiramu, maarĩ arũmĩrĩri arĩa ega 
mũno harĩ ũndũ wa kĩhooto, na kwaga kwĩnda  thĩ, 
na  gwĩthema  maũndũ  moru,  na  wĩhokeku,  na 
kwĩrutĩra nĩũndũ wa dini ĩno nene ĩrĩa meetĩkirie. 
Na harĩ anene  a  arũmĩrĩri ake, Ngai akenio nĩo 
othe,  harĩ  gwĩtĩkia,  na  ũmenyo,  na  ciĩko,  na 
wĩhokeku, na gwĩtĩkĩra, na kũruta, na ũcamba,  na 
ũtaana: nĩ Abu Bakr As-Siddiq, na Omar mwana wa 
Khattab, na Uthman mwana wa Affan, na Ali mwana 
wa  Abi  Talib,  Ngai  arokenio  nĩo  othe.  Nao  maarĩ 
amwe a arĩa a mbere kũmwĩtĩkia na kũmwĩtĩkĩra. 
Nao  nĩo  maarĩ  Makhalifa(Atongoria  anene  a 
ũithiramu) thutha wake, arĩa makuire bendera ya 
ndini  thutha  wake.  Na  matiaarĩ  na  kĩndũ  o  na 
kĩmwe  kĩa  mĩthemba  ya  ũnabii,  na  ndaamaheire 
kĩndũ kĩa mwanya gũkĩra arũmĩrĩri ake arĩa  angĩ, 
Ngai arokenio nĩo. 
Na Ngai nĩagitĩrire ibuku rĩake rĩrĩa okire narĩo, 
na mĩtugo yake, na rũgano rwa mũtũrĩre wake na 
ciugo  ciake  o  hamwe  na  ciĩko  ciake  na  rũthiomi 
rwake  rũrĩa  aaragia  naruo.  Gũtirĩ  rũgano  rwa 
mũtũrĩre wa mũndũ rũgitĩirwo kuuma tene na tene 
ta rũrĩa rwa mũtũrĩre wake, tha na thayũ wa Ngai 
ikorwo  hamwe  nake,  ta  ũrĩa  aakomaga,  arĩyaga, 
anyuaga na athekaga? 

Na  hihi  aikaraga-atĩa  na  andũ  a  nyũmba  yake 
mũciinĩ gwake? 
Na mĩikarĩre yake yothe nĩyandĩkĩtwo rũganoinĩ 
rwake rwa mũtũrĩre, nĩũndũ woguo nĩ kĩũmbe, na 
nĩ  Mũtũmwo,  ndarĩ  na  ndĩra  na  ũNgai,  na  ndarĩ 
hinya wa gwĩteithia we mwene kana kwĩgitĩra otiga 
ahotithirio nĩ Ngai mwene hinya wothe. 
4- ŨTŨMWO WAKE 
Ngai atũmire Muhammad, tha na thayũ wa Ngai 
ũkorwo hamwe nake, thutha wa ũhoi mĩhianano na 
ũregani wa Ngai na ũrimũ kũnyarara thĩ yothe. Na 
gũtiarĩ  mũndũ  gũkũ  thĩ  wahoyaga  Ngai 
atekũmũtukania  na  ngai  ingĩ  cia  mĩhiano,  otiga 
gakundi  kanini  ka  andũ  a  ibuku  nĩo  Ayahudi  na 
Akiristiano  ahau  kabere.  Nĩguo  Ngai  atũmire 
mũtũmwo wake Muhammad, tha na thayũ wa Ngai 
ũkorwo hamwe nake, eta wa mũthia wa anabii na 
atũmwo. Ngai amũtũmire na ũtongoria na ndini ya 
ma kũrĩ ciũmbe ciothe; nĩguo ĩtoorie ndini ciothe, 
na nĩguo arute andũ kuuma nduma-inĩ ya kũhoya 
mĩhianano, ũremi, na ũrimũ, na amarehe ũtheri-inĩ 
wa kũhoya Ngai ũmwe na wĩtĩkio. Na ũtũmwo wake 
nĩ wa gũkinyanĩria ũtũmwo wa anabii arĩa mokire 
mbere yake, tha na thayũ wa Ngai ikorwo hamwe 
nao. 
Na  nĩ  etanire  harĩ  maũndũ  mothe  marĩa 
metanĩirwo  nĩ  anabii  na  atũmwo  ta:  Nuhu, 

Ibrahĩmu,  Mutha,  Suleimani,  Daudi  na  Jesũ- 
nĩgwĩtĩkia atĩ Ngai nĩwe Mũreri, Mũũmbi, Mũheani, 
Mũheani  wa  muoyo  na  gĩkuũ,  Mwene  ũthamaki 
wothe, na atĩ nĩwe ũtwarithagia maũndũ mothe, na 
nĩwe mwene tha na ũtugi, na atĩ Ngai nĩwe mũũmbi 
wa indo ciothe iria irĩ thĩ na igũrũ, iria tuonaga o na 
iria  tũtonaga,  na  atĩ  kĩndũ  gĩothe  tiga  Ngai,  nĩ 
kĩũmbe gĩake. 
O ta ũrĩa eetire andũ harĩ kũhoya Ngai owe wiki 
na gũtiga kũhoya kĩrĩa gĩothe gĩtarĩ We, agĩtaarĩria 
na  njĩra  njarie  atĩ  Ngai  nĩ  ũmwe  na  atarĩ  na 
mũrunawe  harĩ  kũhoywo  gwake,  kana  wathani 
wake, wũmbi wake o na kana ũtwarithia wake wa 
maũndũ.  Agĩtaarĩria  o  rĩngĩ  atĩ  Ngai  mũtheru 
ndaaciarire  na  ndaaciarirwo,  na  gũtirĩ  ũiganaine 
nake kana ũhanaine nake, na ndaingĩraga thĩinĩ wa 
kĩũmbe o gĩothe harĩ ciũmbe ciake o na kana akagĩa 
na mwĩrĩ thĩinĩ wakĩo (torĩa akiristiano maugaga atĩ 
Ngai egarũrire agĩtwiĩka mũndũ). 
Na nĩahunjirie gwĩtĩkio harĩ mabuku ma Ngai ta 
maandĩko ma Ibrahĩmu na Mutha, Taurati, Zaburi 
na  Injiri.  O  ta  ũguo  nĩahunjirie  gwĩtĩkio  harĩ 
atũmwo  othe,  na  agĩtua  atĩ  mũndũ  ũrĩa  ũkaanĩte 
mũnabii o na arĩ ũmwe nĩ akaanĩte anabii othe. 
Na  akĩhe  andũ  othe  mwĩhoko  wa  gũkagĩa  na 
ikeno  kũgerera  tha  cia  Ngai,  na  atĩ  Ngai  nĩwe 
ũrũgamĩrĩire  mabataro  mothe  mao  ma  thĩ,  na  atĩ 
Ngai  nĩwe  mũreri  wa  ciũmbe  mũhoreri,  na  nowe 

wiki  ũgatwuĩra  ciũmbe  mũthenya  wa  cira  thutha 
wa gũciriũkia kuma bĩrĩra-inĩ ciao, na nĩwe ũkarĩha 
etĩkia  othe  kumana na  ciĩko  ciao. Wega  ũmwe  he 
mawega ikũmi he ngerekano yao, na ciĩko njũru he 
mũhiano  wacio,  na  nĩmakagĩa  na  irathimo  cia 
gũtũra mũthenya wa mũico, na atĩ ũrĩa ũkaregana 
na  eke  ciĩko  njũru,  nĩakaheyo  marĩhi  gũkũ  thĩ  na 
kũu igũrũ. 
Na Mũtũmwo Muhammad, tha na thayũ wa Ngai 
ũkorwo  hamwe  nake,  ndũmĩririnĩ  yake 
ndaagoocire mũhĩrĩga wake kana bũrũri wake o na 
kana  we  mwene  mũtugi.  Handũ  ha  ũguo,  nĩ 
kwagwetirwo  koranini  marĩtwa  ma  anabii  Nuhu, 
Ibrahĩmu,  Mutha  na  Issa  gũkĩra  ũrĩa  rĩtwa  rĩake 
ryagwetirwo. Na rĩtwa rĩa nyina rĩtiagwetirwo o na 
kana marĩtwa ma atumia ake koranini, na rĩtwa rĩa 
nyina  wa  Mutha  nĩ  rĩagwetirwo  koranini  makĩria 
ma  rita  rĩmwe,  na  Mariamu  nĩagwetirwo  maita 
mĩrongo ĩtatũ na matano. 
Na Mũtũmwo Muhammad - tha na thayũ wa Ngai 
ũkorwo hamwe nake - nĩ mũgitĩre harĩ kĩrĩa gĩothe 
gĩkararagia    watho,  hakiri  na  mũbĩre,  kana 
kũregerwo  nĩ  mĩtugo  mĩega;  nĩũndũ  anabii  nĩ 
agitĩre harĩ marĩa makinyanagia kuuma kũrĩ Ngai, 
na tondũ nĩo marĩ na wĩra wa gũkinyania mawatho 
ma Ngai kũrĩ ndungata ciake. Na anabii matirĩ na 
henwa o na nini harĩ tabarĩra cia Ũreri kana Ũngai; 
handũ ha ũguo nĩ andũ o ta andũ arĩa angĩ, arĩa Ngai 

amaikũrũkĩiriĩ ndũmĩrĩri ciake. 
Na harĩ ũira  ũrĩa  mũnene mũno wonanagia  atĩ 
ũtũmwo wa Mũtũmwo Muhammad tha na thayũ wa 
Ngai ũkorwo hamwe nake nĩ ũguorio kuuma kũrĩ 
Ngai, nĩ ũndũ nĩ ũtũire ho nginya ũmũthĩ o ta ũrĩa 
warĩ hĩndĩ yake ee muoyo, na nĩ ũrũmagĩrĩrwo nĩ 
Aithiramu  makĩria  ma  bilioni  ĩmwe,  arĩa 
mahingagia  mawatho  maguo    ta  Mahoya,  Zaka, 
Kwĩhinga  mweri  wa  Ramathani,  Hijja  na  mangĩ, 
gũtarĩ ũcenjia o na kana ũgarũri. 
5. Ciama cia ũtũmwo wake na marũri 
make na ũira wacio 
Ngai  nĩaheyaga  anabii  hinya  na  ciama  iria 
cionanagia ũnabii wao, na akamarũgamĩria ũira na 
ciama  iria  cionanagia  ũtũmwo  wao.  Na  hatarĩ 
nganja Ngai nĩaheire o mũnabii ciama jiganu nĩguo 
ciũmbe  cietĩkie.  Na  ciama  nene  gũkĩra  iria 
ciaheirwo  anabii  nĩ  ciama  cia  mũnabii  witũ 
Muhammad  tha  na  thayũ  cikorwo  hamwe  nake, 
nĩatĩ  Ngai  nĩamũheire  korani  theru,  nakĩo  nĩkĩo 
kĩama kĩrĩa gĩatigarire kuuma harĩ ciama cia anabii 
nginya mũthenya wa mũthia. Ngai amũheire hinya 
na  ciama  ingĩ  nene,  na  ciama  cia  Mũtũmwo 
Muhammad tha na thayũ cikorwo hamwe nake nĩ 
nyingĩ, na imwe ciacio nĩ: 
Rũgendo rwa Ũtukũ  kuma mũthigiti mũnene wa 
meka nginya mũthigiti mũnene wa Jerusalemu, na 

gũatũka  kwa  mweri  icunjĩ  igĩrĩ  kĩama  kĩrĩa  ekire 
niguo andũ ake mamwĩtĩkiĩ, o hamwe na kura kwa 
mbura maita maingĩ rĩrĩa aahoyire Ngai wake nĩguo 
anyuithie andũ thuutha wao kũgwatwo nĩ ng'aragu. 
Na  kũingĩhio  kwa  irio  na  maĩ  manini,  maria 
marĩirwo kana makanyuo nĩ ciũmbĩ nyingĩ. 
Ona  ningĩ  nĩkũheanaga  mohoro  megiĩ  maũndũ 
ma hitho ma tene marĩa gũtarĩ mũndũ o na ũmwe 
woĩ  ũhoro  waguo  wothe,  nĩ  ũndũ  nĩ  Ngai 
wamũmenyithirie, ta ng'ano cia anabii na andũ ao, 
na ng'ano ya Andũ a ngurungainĩ. 
O  na  kũmenyithania  gwake  maũndũ  ma  rũcio 
mataronekaga,  marĩa  mookire  gũkinya  thutha-inĩ 
nĩ  ũndũ  wa  kũmenyithio  nĩ  Ngai;  ta  ũhoro  wa 
mwaki  ũrĩa  woimire  bũrũri-inĩ  wa  Hijaz,  na 
ũkĩonwo nĩ arĩa maarĩ bũrũri wa Sham, o hamwe na 
andũ gũkariganĩra gwaka mĩako mĩraihu. 
Na Ngai nĩamũheyaga mabataro make mothe na 
akamũgitĩra kumana na thũ. 
Na  nĩ  kũhingia  gwake  ciĩranĩro  kũrĩ  arũmĩrĩri 
ake, o ta uge wake kũrĩ o atĩrĩ: 

 "Hatarĩ nganja nĩmũkahingũra mũciĩ wa  Persia 
na Roma, na nĩmũkaheyana ũtonga wao njĩra-inĩ ya 
Ngai." 
Na  Ngai  kũmũhe  hinya  na  njĩra  ya 
kũmũikũrũkĩria araika. 

Na  anabii  -  thayũ  ũkorwo  hamwe  nao  - 
nĩmaamenyithirie  andũ  ao  ũhoro  mwega  wĩgiĩ 
ũnabii wa Mũtũmwo Muhammad - tha na thayũ wa 
Ngai  ũkorwo  hamwe  nake-.  Na  amwe  a  arĩa 
maamenyithirie  ũhoro  ũcio  nĩ  Mutha,  Daudi, 
Suleimani, na Jesũ - thayũ ũkorwo hamwe nao-, o 
hamwe na anabii angĩ a nyũmba ya Isiraeli. 
Na  dariri  cia  kĩmeciria  na  ngerekano  iria 
itaragwo  iria  ciathĩkagĩrwo  nĩ  hakiri  iria  ciĩna 
ũgitĩri.

1

 
Na  mũhari  ũyũ,  na  ũira,  na  ngerekano  cia 
kĩmeciria  nĩ  ithararĩte  thĩinĩ  wa  Korani  theru  na 
mĩikarĩre  na  mĩtugo ya  mũtũmwo  wa  Ngai,  na  nĩ 
nyingĩ  mũno  gũkĩra  gũtarwo.  Nake  ũrĩa  wenda 
kũmenya  ũhoro  wacio  na  wuiganu,  nĩarorere 
Korani theru o hamwe na mabuku ma mĩikarĩre na 
mĩtugo  ma  historĩ  ya  mũtũmwo  wa  Ngai, 
nĩgũkorwo nĩkuo kũrĩ ũhoro wa ma ũkoniĩ mĩhari 
ĩno. 
Na ciama ici nene ingĩkorwo itingĩahingire, athũ 
ake kuma kũrĩ arĩa mareganĩte na Ngai a rũrĩrĩ rwa 
Koraishi na Ayahudi na Akristiano arĩa maikaraga 
bũrũri  wa  Arabu,  mangĩonire  kanya  ga 
 

1

 Ta uuge wake Ngai: "Inyuĩ andũ!nĩmũraheyo ngerekano thikĩrĩriai: Hatarĩ 
nganja  arĩa  mũhoyaga  hadũ  ha  Ngai,  matingĩhota  kũmba  onarĩ  ngi 
onakorwo manyitana othe hamwe mateithaniĩ. Na korwo ngi noĩmatunye 
kĩndũ  matingĩhota  gũkĩona  kĩndũ  kĩu.  Nĩmũhinyĩrĩrĩku  ũria  ũrahoya  na 
ũrĩa ũrahoywo." (Suratul Hajj: 73) 

kũmũnyarira na kũgiria andũ mamũrũmĩrĩre. 
Na Korani theru nĩyo ibuku rĩrĩa Ngai aaguũrĩirie 
mũtũmũo  Muhammad  thaa  na  thayũ  wa  Ngai 
ũkorwo hamwe nake, nayo nĩ ciugo cia mwathani 
mũrori wa ciũmbe, na Ngai nĩorĩtiĩ andũ na majini 
mandĩke  ibuku rĩhanaine  nayo  kana o  na    gĩcunjĩ 
kĩmwe tu kĩayo, ĩtakĩgeranio ũndũria wĩho nginya 
ũmũthĩ  nanĩũndũ  ũtangĩhotekeka  tondũ  nĩNgai 
mwene wombire ciugo cia korani. Na Korani theru 
nĩĩcokagia  ciũria  nyingĩ  cia  bata  iria  ciũragio  nĩ 
andũ milioni nyingĩ. Na Korani ĩno nene nĩgitĩrĩtwo 
nginya ũmũthĩ na rũthiomi rwayo rwa kĩambĩrĩria 
rũrĩa  nĩ  Kĩarabu  rũrĩa  yaikũrũkirio  naruo,  hatirĩ 
ndemwa  o  na  ĩmwe  ĩrutĩtwo  kuuma harĩyo,  nayo 
nĩĩcabĩtwo  na  ĩkahunjio.  Nayo  nĩ  ibuku  inene  rĩa 
kĩama,  nayo  nĩyo  ibuku  rĩrĩa  inene  gũkĩra  mothe 
rĩrĩa rĩũkĩire andũ, na nĩkĩagĩrĩire gũthomwo kana 
gũthomwo  ũtaũri  wa  maciaro  mayo,  na  ũrĩa 
ũtakamenya  ũhoro  wayo  na  akaremwo  nĩ 
kũmĩĩtĩkia, nĩahĩtũkĩtwo nĩ irathimo nyingĩ. 
Ota ũrĩa mũikarĩre wa Mũtũmwo Muhammad  -
tha  na  thayũ  wa  Ngai  ũkorwo  hamwe  nake-  o 
hamwe  na  ũtongoria  wake  na  mũtũrĩre  wake 
ũgitĩrĩtwo  najĩra  ya  kwamũkĩrwo  kuma  kũrĩ 
arũmĩrĩri ake na atongoria aikĩro cia igũrũ, ehokeku 
na  etigĩri  Ngai  na  nĩcikandĩkwo  na  rũthiomi  rwa 
Kĩarabu rũrĩa Mũtũmwo Muhammad -tha na thayũ 
wa  Ngai  ũkorwo hamwe  nake-  aaragia, o  ta  arĩ  o 

muoyo  gatagatĩinĩ  gaitũ,  na  nĩtaũrĩtwo  na  thiomi 
nyingĩ. Na Korani theru namũikarĩre wa Mũtũmwo 
-tha na thayũ wa Ngai ũkorwo hamwe nake- nĩcio 
kĩajo kĩrĩa kĩa mwanya kĩa mawatho na matua ma 
Ũithiramu. 
6- Watho ũrĩa okire naguo Mũtũmwo 
Muhammad, tha na thayũ wa Ngai ũkorwo 
hamwe nake 
Watho ũrĩa Mũtũmwo Muhammad - tha na thayũ 
wa Ngai ũkorwo hamwe nake - okire naguo nĩguo 
watho  wa  Ũithiramu,  na  nĩguo  wa  mũico  harĩ 
mawatho na ndũmĩrĩri cia kĩ-Ngai, na nĩkũhaanaine 
harĩ  mĩthingi  yaguo  na  mawatho  ma  anabii  arĩa 
marĩ mbere, onakorwo ciĩ na ngũrani. 
Namo  nĩ  mawatho  mũkinyanĩru,  na  namo 
nĩmagĩrĩire  mahinda  mothe  na  handũ  ohothe; 
thĩiniĩ wamo hena wega wa dini ya andũ na thĩ yao. 
Nĩmataũraga  magongona  mothe  marĩa  marĩ  ma 
omũhaka  kũrĩ  andũ  kũrutĩra  Ngai  Mwathi  wa 
ciũmbe ciothe, ta mahoya na Zaka, na nĩmataũraga 
mĩrutĩre ya mbeca, na ya ũtonga, na ya megiĩ marĩa 
matũrigicĩiriĩ,  na  ya  ũtongoria,  na  ya  mbaara,  na 
nĩharĩ  magiriĩ  na  mangĩ  magĩtĩkĩrio,  ohamwe  na 
maũndũ  mangĩ  mothe  marĩa  mabataranagia  nĩ 
ũtũũro wa andũ na matuinĩ. 
Na mathani maya nĩmagitagĩra ndini cia andũ, na 
thakame ciao, na gĩtĩo kĩao, na indo ciao, na meciria 

mao, o na rũciaro rwao. Na nĩciugĩte wega wothe na 
ũthingu,  na  ikagiria  waganu  wothe  na  ũũru. 
Nĩciĩtaga andũ harĩ ũtana na kĩhoto, gwĩtheria, na 
wĩhokeku na wĩrutĩri, na wendo, na kwendera andũ 
wega,  na  gũtĩria  ũiti  wa  thakame,  na  thayũ 
bũrũriinĩ, na  kũgiria  kũmakia  andũ  na  kũmeheria 
thayũ  na  njĩra  itarĩ  ya  kĩhooto.  Na  Mũtũmwo 
Muhammad  (Ngai  amũhe  thayũ  na  kĩrathimo) 
nĩarũire  na  wathani  wa  hinya  na  ũthũku  wa 
mĩthemba yothe, na akĩrũa na ng'ano cia maheeni, 
na  kwĩyamũrania  na  andũ,  o  na  gwĩthema  na 
ũhahami. 
Mũtũmwo  Muhammad  (Ngai  amũrathime  na 
amũhe  thayũ)  nĩ  aatarĩirie  atĩ  Ngai  nĩ  aatũgĩirie 
mũndũ  -  arũme  o  na  atumia-  na  akamũhe  ihoto 
ciake ciothe. Na akamũtua arĩ wa kũrio kumana na 
ciĩko ciake  iria  ahetwo wĩyathi hamwe  na  mĩtugo 
yake, na akamũigĩra cira kumana na wĩra o wothe 
ũngĩĩthũkia we mwene kana ũthũkie arĩa angĩ. Na nĩ 
aatuire  mũndũ  mũrũme  na  mũtumia  magakorwo 
marĩ ahianania harĩ wĩtĩkio, mũtuanĩre na kĩheo. Na 
thĩinĩ wa Sharia ĩno, kũrĩ na ũrori wa mwanya harĩ 
mũtumia  arĩ  nyina,  mũka,  mwarĩ  na  mwarĩ  wa 
nyina. 
Na  watho  ũrĩa  warehirwo  nĩ  Mũtũmwo 
Muhammad  warĩ  wa  kũgitĩra  hakiri  na  kũgiria 
kĩndũ  o  gĩothe  kĩngĩmĩthũkia  ta  kũnyua  njohi. 
Ũithiramu  wonaga  dini  ĩrĩ  ta  ũtheri  ũrĩa 

ũmũrĩkagĩra hakiri njĩra yacio; nĩgetha mũndũ ahoe 
Mwathani wake arĩ na ũmenyo na ũgĩ. Na watho wa 
Ũithiramu nĩ watũgĩririe hakiri na ũkĩmĩtua gĩtũmi 
kĩa  mũndũ  gũtuo  mũigĩrĩrĩki,  na  ũkĩmĩeheria 
kuuma  mĩnyororo-inĩ  ya  ndeto  cia  maheeni  na 
ũthathaiya wa mĩhianano. 
Na watho wa Ũithiramu nĩũtĩĩte ũgĩ owothe ũrĩa 
wĩna  ũigĩrĩrĩki,  na  nĩwĩkĩrĩire  ũthuthuria  wa 
sayansi  ũtarĩ  na  merirĩria,  na  nĩgwetaga  mũndũ 
ecirie  na  athuthurie ũhoro  wake  mwene  o  na  wa 
ciũmbe ciothe. Na macokio ma sayansi marĩa ma ma 
matibinganaga na marĩa marehirwo nĩ Mũtũmwo - 
tha na thayũ wa Ngai ũkorwo hamwe nake. 
Watho  wa  gĩĩthiramu  ndũthukanagia  andũ  a 
rũrĩrĩ  rũmwe  na  arĩa  angĩ,  o  na  kana  gũtua  andũ 
amwe  ega  gũkĩra  arĩa  angĩ,  no  andũ  othe 
maigananĩtio mbere ya mawatho mayo; nĩgũkorwo 
andũ othe kĩhumo-inĩ kĩao maigananĩtio, na gũtirĩ 
rũrĩrĩ rwega  gũkĩra rũrĩa  rũngĩ,  kana  andũ  amwe 
ega gũkĩra arĩa angĩ tiga tu harĩ wĩtigĩri Ngai. Nake 
Mũtũmwo  Muhammad  -  riri  na  thayũ  cia  Ngai 
ikorwo  igũrũ  rĩake  -  nĩataarĩirie  atĩ  kaana  gothe 
gaciaragwo  na  mũbire  wa  kĩmũndũ,  na  gũtirĩ 
mũndũ  o  na  ũmwe  wa  andũ  ũciaragwo  arĩ 
mũhĩtanu kana akagaya mehia ma mũndũ ũngĩ. 
Thĩiniĩ  wa  watho  wa  Ũithiramu,  Ngai 
nĩathondekire  njĩra  ya  kwĩrira:  narĩo  nĩ  mũndũ 
gũcookerera  Mwathani  wake  na  gũtiga  mehia. 









[image: ] 
23 
Ũithiramu nĩũniinaga mehia marĩa makoretwo kuo 
mbere  yaguo,  na  wĩriri  nao  nĩũherithagia  mehia 
marĩa  mekĩtwo mbere  yaguo.  Kwoguo  gũtirĩ  bata 
wa kũheana ũira wa mahĩtia ma mũndũ mbere ya 
mũndũ  ũngĩ,  nĩgũkorwo  thĩiniĩ  wa  Ũithiramu 
ngwatanĩro ya mũndũ na Ngai wake nĩnene mũno.  
Nĩũndũ  ũcio  ndũrabatara  mũndũ  o  na  ũmwe  wa 
gũtuĩka mũnyitithania gatagatĩ gaku na Ngai, tondũ 
Ũithiramu nĩũgirĩtie gũtua andũ ngai kana gũkorwo 
marĩ  arunani  a  Ngai  harĩ  ũmũrungu  wake  kana 
ũneneinĩ wake wa kũhoywo. 
Na  watho  ũrĩa  Mũtũmwa  Muhammad  -  tha  na 
thayũ wa Ngai ũkorwo hamwe nake - okire naguo 
nĩũtharĩtiĩ  mawatho  mothe  ma  mbere,  nĩũndũ 
watho wa Ũithiramu ũrĩa Muhammad - tha na thayũ 
wa Ngai ũkorwo hamwe nake - okire naguo kuuma 
kũrĩ Ngai nĩguo watho wa mũico nginya mũthenya 
wa  cira,  na  nĩ  wa  ciombe  ciothe;  Nĩkĩo  wokire 
gũtharia marĩa marĩkuo mbere, o ta ũrĩa mawatho 
ma  mbere  matharanagia.  Na  Ngai  mũreri  ũrĩa 
mũtheru na  mũnene  ndetĩkĩragia  watho ũngĩ tiga 
watho wa Ũithiramu, na ndetĩkĩragia ndini ĩngĩ tiga 
Ũithiramu  ũrĩa  Mũtũmwo  Muhammad  -  tha  na 
thayũ wa Ngai ũkorwo hamwe nake - okire naguo. 
Na  mũndũ  o  wothe  ũkũrũmĩrĩra  ndini  ĩtarĩ 
Ũithiramu,  ndĩngĩtĩkĩrwo  kuuma  kũrĩwe,  na  ũrĩa 
wothe  ũkwenda  kũmenya  ũhoro  mũkinyanĩru  wa 
mawatho ma ũithiramu, nĩacarie ũhoro ũcio thĩiniĩ 

wa mabuku ma kwĩhokwo marĩa maragia ũhoro wa 
Ũithiramu. 
Hatarĩ nganja ũrongoreru waŨithiramu - o taũrĩa 
ciarĩ ndũmĩrĩri ciothe cia Ngai - nĩ gũkũria mũndũ 
na njĩra ya ndini ya kĩhoto nĩguo atuĩke dungata ya 
kwĩyamũrĩra  Ngai  mwathani  wa  ciũmbe,  na 
kũmũhonokia  kuuma  ũkombo-inĩ  wa  gwathĩkĩra 
mũndũ, kana indo, kana maũndũ ma maheeni. 
Mawatho  ma  Ũithiramu  nĩmagĩrĩire  mahinda 
mothe na handũ hothe, na gũtirĩ kĩndũ thĩiniĩ wayo 
kĩhũranaga na mawega ma kĩhoto kĩa andũ. Nĩũndũ 
nĩ  maikũrũkĩtio  nĩ  Ngai  ũrĩa  ũĩ  kĩrĩa  andũ 
mabataranagio  nĩkĩo.  Na  andũ  nĩmarabatara 
mawatho marũngarũ, matararũa momene, na nĩ ma 
kũrũnga andũ othe; matarĩ mekĩre nĩ mũndũ o na 
ũmwe, no nĩ mokĩte kuma kũrĩ Ngai, matongoragia 
andũ njĩra-inĩ ya wega na ũrũngaru. Na rĩrĩa magtua 
matua  kũgerera  mawatho  macio,  maũndũ  mao 
magaikara  wega  na  kũgĩa  na  thayũ  kumana  na 
ũhahami wa amwe ao kurĩa angĩ. 
7- Mũrũgamo wa thũ ciake, na ũira wao 
harĩ we 
Hatarĩ nganja atĩ o mũnabii nĩakoragwo na thũ 
irĩa ciamũhũraga na ikarũgama njĩra-inĩ  ya rĩtana 
rĩake, na ikagiria  andũ  gwĩtĩkia  we. Na Mũtũmwo 
wa Ngai Muhammad - tha na thayũ wa Ngai ũkorwo 
hamwe nake - aarĩ na thũ nyingĩ rĩrĩa arĩ muoyo  na 

thutha  wa  gĩkuũ  gĩake,  na  hatarĩ  nganja  Ngai 
nĩamũteithirie  akĩmahota  othe.  Na  ũira nĩ  mũingĩ 
kuma kũrĩ aingĩ ao – a tene na a mahinda maya – wa 
kuonania atĩ  we  nĩ  mũnabii,  na atĩ  okire  na  ũndũ 
ũhanaine na ũrĩa mokire naguo anabii arĩa mokĩte 
mbere yake tha  na thayũ wa Ngai ikorwo hamwe 
nao, na nĩmoĩ atĩ arĩ na maa, no aingĩ ao nĩmagiririo 
gwĩtĩkia we nĩ igĩrĩria nyingĩ ta wendi wa ũtongoria, 
kana  guoya  wa  andũ  a  mũingĩ,  kana  kũũra  kwa 
mbeca iria onaga kuma harĩ ũnene wake. 
Na ngumo ciothe njega nĩ cia Ngai mwene hinya 
wothe, mwathani mũreri wa ciũmbe ciothe. 
 
 
***

